
ANEKS 1: 
TROGODIŠNJI PLAN RADA
KANTONALNOG ZAVODA ZA PRUŽANJE BESPLATNE PRAVNE POMOĆI, BIHAĆ
ZA PERIOD 2023-2025. GODINA

Uvod


1) Uvod (opće napomene o trogodišnjem planu rada)

Obaveza donošenja trogodišnjeg plana rada kantonalnih organa, putem  nove metodologije propisana je članom 18. stav 2. Zakona o razvojnom planiranju i upravljanju razvojem u FBiH („Sl. novine FBiH“; br. 32/17) i članom 11. Uredbe o trogodišnjem planiranju rada i monitoringu i izvještavanju u FBiH („Sl. novine FBiH“, br. 74/19). 
Kantonalni zavod za pružanje besplatne pravne pomoći (u daljem tekstu: Zavod) je samostalna upravna organizacija čije postojanje i rad je pravno uređen i reguliran Zakonom o organizaciji i nadležnostima kantonalnih organa uprave i upravnih organizacija („Službeni glasnik Unsko-sanskog kantona“ br. 9/13 , 11/14, 8/15 i 16/17), a Zakonom o pružanju besplatne pravne pomoći („Sl. glasnik USK-a“, br. 12/22) su propisani način i uslovi za ostvarivanje prava na pravnu pomoć. subjekti za pružanje besplatne pravne pomoći, korisnici za pružanje besplatne pravne pomoći, ujveti inačin za ostvarivanje, organ nadležan za pružanje besplatne pravne pomoći u USK-a, finansiranje i kvaliteta pružanja besplatne pravne pomoći, kao i nadzor nad provednom Zakona.
PLAN RADA Kantonalnog zavoda za pružanje besplatne pravne pomoći, Bihać za 2023 – 2025 godinu obuhvata poslove i osnovne zadatke Zavoda odnosno da se i nadalje obezbjedi stvaranje pravnog i institucionalnog okvira za uspostavljanje usklađenog sistema besplatne pravne pomoći u BiH, u građanskim, krivičnim i upravnim postupcima, a što je što je utvrđeno Strategijom za reformu sektora pravde BiH od 2009.godine do 2013.godine, strateška oblast 3. Pristup pravdi, podoblast 3.2 Besplatna pravna pomoc i pristup pravnim informacijama, kao i pratećim Akcionim planom na nivou BiH. 

Vizija: 
Vizija Zavoda je da osigura jednaku pravnu zaštitu svim stanovnicima Kantona bez obzira na njhov socijalni status.

Misija:
Misija Zavoda je da kroz efikasan rad u cijelosti osigura pravovremenu i kvalitetnu pravnu zaštitu socijalno ugroženog stanovništva kao i migrantske populacije s obzirom da je unazada nekoliko godina izražena migracija stanovnika Pakistana, Avganistana i drugih zemalja kroz našu državu.


2) Osvrt na projekte i aktivnosti realizovane godišnjim planom rada za prethodnu kalendarsku godinu

U prethodnoj kalendarskoj godini ovaj organ je ispunio planom utvrđene aktivnosti u dijelu koji striktno ovisi od rada uposlenika Zavoda. 
Prioritetni zadatak ovog Zavoda u prethodnoj kalendarskoj godini, a koji je i ostvaren, bio je provođenje aktivnosti na dosljednoj primjeni Zakona o pružanju besplatne pravne pomoći, a osnovne aktivnosti su bile usmjerene na pružanje usluga pravne pomoći osobama lošeg imovnog stanja u vidu: 
· davanja pravnih savjeta, - sastavljanje podnesaka (tužbe, žalbe, odgovori na tužbe, odgovori na žalbe, apelacije, prigovori, molbe, zahtjevi, predstavke i dr.), 
· zastupanje osoba lošeg imovnog stanja u parničnom, vanparničnom, izvršnom i upravnom postupku kao i u upravnom sporu, 
· zastupanje osoba lošeg imovnog stanja u krivičnom i prekršajnom postupku, 
· zastupanje osumnjičenih i optuženih po obaveznim odbranama u krivičnom postupku, 
· zastupanje maloljetnih počinilaca krivičnih djela a po rješenjima suda o obaveznoj odbrani. 
Nastavljena je višegodišnja saradnja Zavoda sa Centrima za socijalni rad sa područja našeg Kantona, u postupcima određivanja privremenog zastupnika i staratelja za posebne slučajeve kako bi se ostvarile procesne pretpostavke za vođenje sudskog postupka u situacijama propisanim Zakonom o parničnom postupku (“Službene novine Federacije BiH“, broj 53/03, 73/05, 19/06 i 98/15), Porodičnom zakonu FBiH („Službene novine Federacije BiH“, broj 35/05, 41/05 i 31/14) i Zakonom o vanparničnom postupku (“Službene novine Federacije BiH“, broj 2/98, 39/04, 73/05, 80/14 i 11/21)
Problemi koji se javljaju u dosadašnjem funcionisanju Zavoda odnose se uglavnom na činjenicu da najveći broj predmeta jesu parnični predmeti i da isti spadaju u kompleksnije sudske predmete, te da njihovo rješavanje zavisi od dinamike rada sudova (ovdje se misli na rokove i vremenski period potreban da se okonča jedan postupak). Zbog navedenog, izvjestan broj predmeta je u radu, u različitim fazama postupka pred organima odlučivanja te će se u istim predmetima kontinuirano nastaviti raditi i u narednim kalendarskim godininama. Bitno je istaći da je Zavod  u  prethodnoj kalendarskoj godini, pored rada na konkrenim predmetima, poduzimao i aktivnosti na davanje pravnih savjeta što iziskuje dosta radnog vremena jer je to veoma složen i kompleksan posao, a kojim savjetima smanjuju se neosnovana pokretanja različitih postupaka, te samim tim i troškovi postupka, kao i opterećenost sudova.


3) Kratak opis ključnih usmjerenja trogodišnjeg plana rada i provedenog procesa konsultacija

Programsko opredjeljenje Zavoda će i u trogodišnjem planu rada za period 2023-2025. godinu biti osiguranje primjene najvišeg nivoa međunarodno priznatih prava i sloboda zagarantovanih Evropskom konvencijom o ljudskim pravima, s ciljem ispunjenja aktivnosti planiranih u okviru strateškog cilja 1. a kroz pružanje besplatne pravne pomoći građanima lošeg imovnog stanja. Također će se nastaviti aktivnosti sa provođenjem “uredovnih dana” u svim općinama Kantona koje su za to iskazale interes. 
Radi unapređenja sistema pružanja pravne pomoći, provode se konsultativni radni sastanci sa raznim vladinim i nevladinim pružaocima besplatne pravne pomoći kako sa područja Unsko-sanskog kantona, tako i sa područja cijele Bosne i Hercegovine. Važno je istaknuti da je Zavod član Mreže pružalaca besplatne pravne pomoći u Bosni i Hercegovini, i jedno od ključnih usmjerenja godišnjeg plana rada Zavoda za 2023.-2025. godinu je ostvarenje doprinosa u radu i aktivnostima navedene Mreže.
Kako bi Zavod realizovao svoju misiju, da kroz efikasan rad u cijelosti osigura pravovremenu i kvalitetnu pravnu zaštitu socijalno ugroženog stanovništva kao i migrantske populacije s obzirom da je unazada nekoliko godina izražena migracija stanovnika Pakistana,  kroz našu državu, neophodno je planirati izvršenje Trogodišnjeg programa rada 2023 -2025 godinu na način da će se besplatna pravna pomoć se pružiti  korisnicima u postupcima u kojima se ostvaruju i štite njihova prava i na zakonu zasnovani interesi, a ti postupci su:
a) upravni postupak, 
b) upravni spor, 
c) prekršajni postupak, 
d) parnični postupak,
e) vanparnični postupak, 
f) izvršni i 
g) krivični postupak.

.
4) Opis institucionalnih kapaciteta sa analitičkim pregledom ključnih nedostataka i potreba organa uprave u odnosu na planirane programe (mjere) za naredni trogodišnji period:

Zavod pruža besplatnu pravnu pomoć prema uslovima i kriterijima propisanim Zakonom o pružanju besplatne pravne pomoći („Sl. glasnik USK-a“, br. 12/22, 3/16). Ostvarivanje prava na besplatnu pravnu pomoć (BPP) moguće je po dva osnova i to po osnovu statusa i po osnovu lošeg imovnog stanja. Po osnovu statusa to pravo ostvaruju: korisnici stalne novčane pomoći ostavarene prema propisu o socijalnoj zaštiti, djeca bez roditeljskog staranja. lica kojima je oduzeta poslovna sposobnost i duševno oboljela lica smještena u zdravstvenu ustanovu, ustanovu socijalne zaštite ili drugu specijaliziranu ustanovu, penzioneri koji primaju najnižu penziju ili srazmjerno INO penziju, koja zajedno sa samostalnom penzijom ne prelazi iznos najniže penzije, žrtve nasilja u porodici ili nasilja na osnovu spola. Po osnovu lošeg imovinskog stanja pravo na besplatnu pomoć osvaruju  lica čija ukupna redovna primanja i prihodi po članu domaćinstva ne prelaze iznos od 25% prosječne isplaćene neto plaće zaposlenih u FBiH u prethodnoj kalendarskoj godini, a nema nekretnine ili imovinu  koja može podmiriti troškove postupka, izuzev nekretnina i imovine koja ne može biti predmet izvršenja u skladu sa Zakonom o izvršnom postupku. Korisnici usluga Zavoda su i lica za koja sud, na njihov zahtjev, u krivičnom postupku ocjeni da prema svom imovnom stanju ne mogu snositi troškove odbrane.
S obzirom na svakodnevni priliv predmeta u ovom Zavodu (u toku tekuće godine Zavod zaprimio je 133. zahtjeva te su po podnijetim zahtjevima donijeta rješenja kojima je odlučeno o pravu na besplatnu pravnu pomoć u određenim pravnim stvarima. U ovom periodu nije bilo žalbenih postupaka protiv rješenja kojima se odlučuje o ostvarivanju prava na besplatnu pravnu pomoć.


Ključni nedostatci koji mogu uticati na realizaciju planiranih mjera za naredni trogodišnji period su: 
· dotrajalost informatičke opreme i sistema njihove zaštite kojim ovaj Zavod raspolaže, kao i nabavka tonera za printere i kopir aparate, gdje smo se uvjerili da orginalni toneri su ekonomski isplatljiviji jer im je duži rok trajanja upotrebe. 
· Kako je obaveza pravnih zastupnika da pružaju pravnu pomoć savjesno i stručno u skladu s ustavom, zakonom i drugim propisima, te u cilju postizanja kvaliteta usluga koje pruža Zavod, kao i kontinuiranog praćenja novih i izmjena postojećih propisa, te praćenja sudske prakse, potrebno je pravni zastupnici  kontinuirano stručno usavršavaju pohađanjem seminara i edukacija iz različitih oblasti prava.


5) Mogući problemi i rizici za realizaciju trogodišnjeg plana rada:

Kao jedan od glavnih problema u realizaciji ovog plana jeste i trenutna situacija sa pandemijom korona virusa COVID-19 što može otežati komunikaciju korisnika besplatne pravne pomoći sa Zavodom, kao i zastupanje istih pred nadležnim sudovima, kao i dotrajalost informatičke opreme koja je ovom Zavodu neophodna za normalno i efikasno funkcionisanje. 

